Metrobus-staking duur voortDie onbepaalde staking deur Metrobus-bestuurders duur Dinsdag voort. “Ons het nie Maandag enigiets van die bestuur gehoor nie, so ons betoog op dieselfde plek, voor Metrobus se hoofkantoor,” het Phanuel Tshikovha, woordvoerder vir die SA Municipal Workers’ Union (Samwu) Dinsdag gesê. “Totdat ons met bestuur vergader het, sal die staking onbepaald voortduur.” Samwu-lede het Maandag begin staak en eis dat ŉ ondersoek teen Lawrence Maqekoane, waarnemende besturende direkteur van Metrobus, eers afgehandel moet word. Klik hier om meer te lees. Ranti Mahlabana, algemene bestuurder van menslike hulpbronne, het gesê dat sowat 44% van busse Maandagoggend op die pad was. Die vakbond is glo in kennis gestel dat daar bestaande prosedures in plek is om hul besware aan te spreek en dat die raad bereidwillig is om ŉ onafhanklike konsultant aan te stel om die saak te ondersoek.